(Aga söök ise on jah, hea. Nüüd võiks ma üldse pika kõne maha pidada, kuidas ma ei ole Lätis kunagi halba sööki saanud, seevastu on seal igasugust head kraami, mida siin ei ole. Et siin on kah head toitu, aga seal on igale meie asjale reeglina ekvivalent olemas ja siis veel kümme muud. Eestis kipuvad parimad söögikohad olema  sellised etnilised, noh, gruusia või mehhiko või midagi. Lätlastel on seevastu hästi palju söögikohti, kus on kohalikku toidutraditsiooni edasi arendatud. Ega see traditsioon ise nii väga erinev ei ole, võiks siis öelda, et kui tahad hea Eesti kodutoiduga söögikohta leida, mine Lätisse.)